
29.07.2008

Иртәгә, 30 нчы июль көнне, иртәнге сәгать 10 да Татарстан Республикасы Министрлар Кабинетында Идел буе федераль округына караган Россия Федерациясе субъектларының дәүләт хакимияте югары башкарма органнары җитәкчеләре белән юл хәрәкәте куркынычсызлыгын тәэмин итү мәсьәләләре буенча киңәшмә узачак. Киңәшмәне Рәсәй эчке эшләр министры, армия генералы Рәшит Нургалиев үткәрәчәк. On-line режимындагы чара Интернет челтәре аша тапшырылачак, һәм аны теләге булган һәркем карый алачак.

29.07.2008

Бүген Әлмәттә Татарстан Республикасы Премьер-министры - «Татнефть» ААҖ Директорлар советы рәисе Рөстәм Миңнеханов җитәкчелегендә предприятие Директорлар советының чираттагы утырышы уздырылды. Директорлар советы 2008 елның беренче яртыеллыгына нефть чыгару компанияләренең бюджетны үтәү нәтиҗәләрен карады һәм август аена бюджетны раслады.

29.07.2008

Татарстан Республикасы авыл хуҗалыгы продукциясе җитештерүчеләре урып-җыю вакытында ягулык өчен федераль бюджеттан субсидияләр рәвешендә 880 млн. сум күләмендә акча алачак. Бүгенге көнгә бу суммадан 150 млн. сум алынган инде, калган акчалар августның беренче яртысында киләчәк. Бу турыда бүген Татарстан Республикасы Министрлар Кабинетында булып узган брифингта игенчелек буенча Татарстан Республикасы авыл хуҗалыгы һәм азык-төлек министры урынбасары Илдус Габдрахманов әйтеп үтте.

29.07.2008

2008 елда Татарстан Республикасында бөртеклеләрнең тулай җыемы 5 млн. тонна тәшкил итәчәк дип көтелә. Республика буенча уртача уңдырышлылык бүгенгә гектарыннан 30 центнер тәшкил итә. Бу турыда журналистларга Татарстан Республикасы Министрлар Кабинеты брифингында игенчелек буенча Татарстан Республикасы авыл хуҗалыгы һәм азык-төлек министры урынбасары Илдус Габдрахманов хәбәр итте.

28.07.2008

Бүген Татарстан Министрлар Кабинеты утырышында 2007 ел йомгаклары буенча Татарстан Республикасының озак вакытлы максатчан программаларын гамәлгә ашыруның нәтиҗәләре һәм бюджет төзүдә максатчан программалы методка күчү турында фикер алышу булды. Утырышны республика Хөкүмәте башлыгы Рөстәм Миңнеханов үткәрде.

25.07.2008

Бүген Татарстан Республикасы Министрлар Кабинетында Татарстан Республикасы Икътисад министрлыгы һәм “Турк Капитал Холдинг” компаниясе арасында хезмәттәшлек турындагы Килешүгә кул куелды. Документка Татарстан Республикасы Икътисад министрлыгы ягыннан – Марат Сафиуллин, “Турк Капитал Холдинг” ягыннан компаниянең башкаручы директоры Фәваз К. Әл-Исса (Fawaz K. Al-Issa) кул куйды. Кул кую церемониясендә Татарстан Премьер-министры Рөстәм Миңнеханов катнашты. Аның сүзләренә караганда, килешү республика белән “Турк Капитал Холдинг” компаниясе арасында ике як өчен дә файдалы булган хезмәттәшлек турында алдан сөйләшенгән нәрсәләрне тормышка ашыруда беренче адым булды.

25.07.2008

Бүген Татарстан Республикасы Министрлар Кабинетында узган киңәшмәдә Татарстан Республикасы Кама икътисади төбәгенең автомобиль юлларын үстерү мәсьәләләре турында фикер алышу булды. Аны Татарстан Республикасы Хөкүмәте башлыгы Рөстәм Миңнеханов үткәрде.

25.07.2008

Республика Премьер-министры Рөстәм Миңнеханов Татарстан Республикасының муниципаль районнарында күпфатирлы торак йортларга капиталь ремонт ясау мәсьәләләре буенча киңәшмә үткәрде. Киңәшмә, гадәттәгечә, Татарстанның барлык муниципаль районнарындагы администрация вәкилләре катнашында видеоконференцэлемтә режимында алып барылды.

24.07.2008

“Казаноргсинтез” предприятиесе үзенең 50 еллыгына үз тарихындагы иң яхшы күрсәткечләр белән килә”, - дип хәбәр итте “Таиф” ААҖ генераль директоры Альберт Шиһабетдинов бүген “Пирамида” мәдәни күңел ачу комплексында узган “Алдынгы технологияләр һәм “Казаноргсинтез” ААҖ нең үсеш перспективалары” дигән юбилейга багышланган Халыкара фәнни-гамәли конференциясендә.

23.07.2008

Бүген Татарстан Республикасы Премьер-министры Рөстәм Миңнеханов эш белән Татарстан Республикасының Балык Бистәсе муниципаль районында йөреп кайтты. Үзенең шәһәр тибындагы Балык Бистәсе эшчеләр поселогына баруы вакытында Татарстан Республикасы Хөкүмәте башлыгы Татарстан Республикасы бюджетыннан алынган субсидияләр хисабына ремонт ясалган юлларны карап йөрде. 2008 елга күп фатирлы йортларга капиталь ремонт үткәрү республика адреслы программасына кертелгән Октябрьнең 60 еллыгы урамындагы күп фатирлы йортка капиталь ремонт ясау барышы белән танышты.
Рәсми Татарстан